Oprindelig havde glasruder været små som spillekort, således endnu på [[Charlottenborg]] i 17. århundrede. Billeder maledes på sådanne endnu ved år 1800 i [[Hertugdømmet Holsten|Holsten]] på gammel vis. Under [[Frederik 4.]] kom større glas og træsprosser. I Frankrig var vinduer blevet store under [[Ludvig 14.]] og kunne nå fra gulv til loft. Således stod det til omtrent til år 1900, da [[sprosse]]rne i alt fald i butiksruderne forsvandt, og rammerne kun fik ét stykke glas, til sidst kun ét i hele lysningen. Den første hele butiksrude kom i 1850'erne i handskemager Thaarups vindue på [[Østergade (København)|Østergade]] 59.<ref>[https://runeberg.org/salmonsen/2/25/0238.html Salmonsens Konversationsleksikon, 2. udgave, bind XXV (1928), s. 228-229; opslag: Vindue]</ref>
Bygninger,_konstruktioner_og_anlæg Teknologi Arkitektur